Gotti blev en af de mest magtfulde og agressive forbrydere i USA. Han blev i sin storhedstid kendt for sin udadvendte personlighed og flamboyante livsstil, som dele af den amerikanske offentlighed satte pris på. Hvor de fleste andre mafiamedlemmer forsøgte at undgå opmærksomhed, blev  
Gotti kendt som "The Dapper Don" (~ “Den velklædte Don / Den nydelige Don”) som følge af hans dyre jakkesæt og personlighed foran tv-kameraerne. Han fik senere også tilnavnet "The [[Teflon]] Don" efter at være frifundet i tre højt profilerede straffesager i 1980’erne. Det viste sig dog senere, at frifindelserne skete som følge af, at jurymedlemmer var blevet bestukket og vidner truet. Politi og anklagemyndighed fortsatte dog med at indsamle bevismateriale mod Gotti, der på et tidspunkt tjente mellem 5 og 20 millioner dollars om året på sine kriminelle aktiviteter.<ref name=maas452>Peter Maas, ''Underboss: Sammy the Bull Gravano's Story of Life in the Mafia''. New York, N.Y.: HarperPaperbacks, 1997. {{ISBN|0-06-109664-4}}</ref>
Kriminalitet